Genesis 6:8 Ons lees hier: “Maar Noag het genade gevind in die oë van die HERE.” Van die miljoene mense wat op die aarde leef is dit net Noag wat nog genade in God se oë vind. Hoekom net Noag? Hoekom net hy en sy gesin en is dit nie so met al die ander miljoene mense op die aarde nie? Jy sou kon wys op Noag se opvoeding. Alles wys daarop dat Noag ‘n gelowige opvoeding gekry het. Sy oupagrootjie was Henog. ’n Man waarvan ons in Genesis 5 lees dat hy met God “gewandel” het. Henog was in sy tyd al ’n uitsondering onder die mense. Hy was dit wat namens die HERE die mense indringend gewaarsku het. Hy het steeds weer gesê dat God se oordeel oor hulle kom as hulle so bly leef. Ons lees daaroor in Judas 14-16. Die HERE het Noag se oupagrootjie van de aarde weggeneem sonder dat hy gesterf het. Hy was vir die mense toe nog jonk: 365 jaar. Die HERE neem Henog sonder om dood te gaan op in die hemel. Dit was ’n teken van God vir die mensheid. Die teken waarmee Hy Henog aanwys as Sy profeet. Mense luister tog na wat hierdie man vir julle gesê het. Ons sien hier hoe al in Noag se voorgeslag die HERE iemand uitgekies het om die mensheid op te roep om hulle te bekeer. Die HERE het nog lank geduld. Nog tot Noag en dit is verseker meer as 700 jaar later. Die HERE is uit liefde ’n genadige God.